PTT คาดผลงาน 2Q/58 ปรับตัวสูงขึ้นคงคำแนะนำถือราคาเป้าหมาย 359 บ.
PTT แนวโน้มผลประกอบการไตรมาส2/58 ของ PTT เราคาดว่าจะปรับตัวสูงขึ้นเทียบไตรมาสก่อนหน้าตามราคาน้ำมันดิบ โดยคาดว่าจะรับรู้กำไรจากกลุ่ม Downstream ที่ได้ประโยชน์จากค่าการกลั่นและส่วนต่างปิโตรเคมีที่อยู่ในระดับที่สูง อย่างไรก็ตามเราคงคำแนะนำ Neutral ต่อหุ้น PTT ราคาเป้าหมาย 359 บาท
30 มิ.ย. 2558

บล.โนมูระ พัฒนสิน ระบุในบทวิเคราะห์วันนี้ (30 มิ.ย.) ว่า บริษัท ปตท. จำกัด (มหาชน) หรือ PTT คณะกรรมการมีมติให้สนอชื่อ นายเทวินทร์ วงศ์วานิช ให้ดำรงตาแหน่ง ประธานเจ้าหน้าที่บริหารและกรรมการผู้จัดการใหญ่ ปตท. คนใหม่เรามีมุมมอง Slightly Positive ต่อการเสนอชื่อแต่งตั้งคุณเทวินทร์ วงศ์วานิชให้ดำรงตำแหน่งประธานเจ้าหน้าที่บริหารและกรรมการผู้จัดการใหญ่ PTT
โดยเชื่อว่าจะได้รับการยอมรับทั้งจากภายในองค์กรและ Stakeholder ในสายการเงินและตลาดทุน เนื่องจากเป็นผู้ที่มีประสบการณ์ในธุรกิจอย่างดี และเป็นบุคคลที่อยู่ในกลุ่ม PTT อยู่แล้ว โดยเชื่อว่าคุณเทวินทร์ จะเข้ามาทำความเข้าใจกับ NGOs เพื่อผลักดันการลงทุนในแปลงสัมปทานในประเทศ ที่ปัจจุบันเหลืออายุเพียง 7 ปี
ในส่วนของแนวโน้มผลประกอบการไตรมาส2/58 ของ PTT เราคาดว่าจะปรับตัวสูงขึ้นเทียบไตรมาสก่อนหน้าตามราคาน้ำมันดิบ โดยคาดว่าจะรับรู้กำไรจากกลุ่ม Downstream ที่ได้ประโยชน์จากค่าการกลั่นและส่วนต่างปิโตรเคมีที่อยู่ในระดับที่สูง อย่างไรก็ตามเราคงคำแนะนำ Neutral ต่อหุ้น PTT ราคาเป้าหมาย 359 บาท